Държавен вестник, бр. 9, 2021 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  9
Чл. 16. Планова извънболнична дентална 
помощ за сметка на бюджета на МО в частта 
му за ВМА се оказва на лицата по чл. 7, т. 1, 
2, 3, 4, 5, 6, 10 и 11.
Чл. 17. (1) Дентална помощ за пациенти, 
посочени в чл. 16, се оказва в следния обем:
1. профилактичен преглед и снемане на 
орален статус;
2. почистване на зъбен камък;
3. лечение на лигавични заболявания;
4. лечение на неусложнен кариес чрез 
пломбиране с амалгама или химополимер; 
5. ендодонтско лечение;
6. неусложнена екстракция на зъб;
7. инцизия на субмукозен и субпериостален 
абсцес;
8. лечение на дефекти на зъбните редици 
с блендкорони и мостове;
9. лечение на дефекти на зъбните редици 
с плакови пластмасови протези.
(2) Всички дейности извън посочените в 
ал. 1, включително лечение на кариес чрез 
пломбиране с фотополимер, металокерамични 
коронки и други ортодонтски конструкции, 
се заплащат по ред и цени, определени с акт 
на началника на ВМА. 
Чл. 18. Лицата по чл. 16 се приемат за 
преглед и лечение в денталните кабинети 
чрез регистратурата на съответната МБАЛ 
след представяне на документи по чл. 10 за 
съответната категория лица. 
Чл. 19. Всички лица извън посочените в 
чл. 16 заплащат оказаната им дентална помощ 
по ред и цени, определени с акт на началника 
на ВМА. 
Г л а в а  ч е т в ъ р т а
УСЛОВИЯ И РЕД ЗА ПОЛЗВАНЕ НА СПЕШ-
НА И НЕОТЛОЖНА МЕДИЦИНСКА И 
ДЕНТАЛНА ПОМОЩ В МБАЛ В СТРУК-
ТУРАТА НА ВМА
Чл. 20. (1) Медицинска помощ по спешност 
на място в спешните звена на МБАЛ или на 
местопроизшествието, когато съответната 
МБАЛ е най-близкото лечебно заведение, се 
оказва на всички лица независимо от тяхното 
гражданство, местожителство, здравноосигу-
рителен статус, пол, възраст, вероизповедание. 
(2) Извършените диагностично-лечебни 
мероприятия по спешност на български граж-
дани, лица, за които се прилагат схемите за 
социална сигурност на Европейския съюз, и 
лица, включени в международни спогодби за 
социално осигуряване, по които Република 
България е страна, до хоспитализацията на 
пациента или насочването му за домашно 
лечение са за сметка на бюджета на МО в 
частта му за ВМА.
Чл. 21. (1) Неотложна дентална помощ се 
оказва на лицата по чл. 7, т. 1, 2, 3, 4, 5, 6, 
10 и 11, както и на пациенти, намиращи се 
на стационарно лечение в клиниките и само­
стоятелните клинични отделения на МБАЛ.
(2) Неотложна дентална помощ на посо-
чените в ал. 1 лица се оказва за сметка на 
бюджета на МО в частта му за ВМА в след-
ния обем:
1. инцизия на периодонтален и парадон-
тален абсцес;
2. неусложнена екстракция на зъб;
3. мортална или витална екстирпация;
4. трепанация;
5. лечение на обострено лигавично забо-
ляване.
Чл. 22. (1) Спешна и неотложна помощ в 
дома на пациента за сметка на бюджета на 
МО в частта му за ВМА се оказва от екипи 
на спешните звена в МБАЛ на лицата по 
чл. 7, т. 1 – 12.
(2) Началникът на ВМА със своя заповед 
определя реда за действие на спешните екипи 
при оказване на спешна и неотложна меди-
цинска помощ в спешните звена на МБАЛ, в 
дома на пациента и на местопроизшествието. 
Г л а в а  п е т а
УСЛОВИЯ И РЕД ЗА ПОЛЗВАНЕ НА БОЛ-
НИЧНА МЕДИЦИНСКА ПОМОЩ В МБАЛ 
В СТРУКТУРАТА НА ВМА
Чл. 23. (1) При наличие на показания 
за планова хоспитализация пациентите се 
планират и приемат за болнично лечение в 
съответните клиники и самостоятелни кли-
нични отделения на МБАЛ чрез кабинетите 
на КПО в зависимост от наличната свободна 
леглова база.
(2) Датата и часът на прием в стационара 
се определят от лекаря от КПО и се вписват 
в листа за планов прием на клиниката (от-
делението).
Чл. 24. Когато МБАЛ има сключен договор 
с НЗОК за планираните медицински дейности, 
всички здравноосигурени пациенти се приемат 
при условията и по реда на съответния дого-
вор след представяне на регламентираните в 
договора документи. 
Чл. 25. (1) На всеки пациент, постъпващ 
за болнично лечение в МБАЛ, приемащият 
лекар от КПО предоставя информация за 
предлаганата медицинска помощ и очаква-
ните разходи за нея, които са за сметка на 
пациента. 
(2) Приемащият лекар и пациентът под-
писват декларации за информирано съгласие 
и други регламентирани с НРД документи.